KCE วิ่งแรง 4% โบรกฯ ชูหุ้นเด่นส.ค. รับผลดีเงินบาทอ่อน
KCE วิ่งแรง 4% โบรกฯ ชูหุ้นเด่นส.ค. รับผลดีเงินบาทอ่อน จับตากำไรไตรมาส 2 โตกระฉูด หนุนทั้งปีโตกว่าเท่าตัว รับยอดขายพุ่ง
KCE วิ่งแรง 4% โบรกฯ ชูหุ้นเด่นส.ค. รับผลดีเงินบาทอ่อน จับตากำไรไตรมาส 2 โตกระฉูด หนุนทั้งปีโตกว่าเท่าตัว รับยอดขายพุ่ง
5 ส.ค. 2564

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 11.14 น. อยู่ที่ 81 บาท บวก 3 บาท หรือ 3.85% สูงสุดที่ 81.75 บาท ต่ำสุดที่ 78.25 บาท ด้วยมูค่าซื้อขาย 966.93 ล้านบาท

โดย บล.โนมูระ พัฒนสิน ระบุในบทวิเคราะห์ (4 ส.ค.2564) ว่า เลือก KCE เป็นหุ้นเด่นเดือนสิงหาคม 2564 ประเมินแนวรับที่ 77/76.25 บาท แนวต้าน 80/82.5 บาท และ Stop Loss ที่ 75 บาท โดยภาพธุรกิจยังดีมากคำสั่งซื้อปัจจุบันเพียงพอถึง พ.ย. แล้วตามกลุ่มลูกค้ารถยุโร ที่มีความต้องการเซมิคอนดักเตอร์ และเพื่อปิดความเสี่ยงในภาวะเซมิคอนดักเตอร์ขาดแคลน ขณะที่บริษัทเตรียมเริ่มปรับราคากว่า 5% ตั้งแต่ไตรมาส 2/2564 เพื่อชดเชยผลกระทบจากทองแดงสูงขึ้น โดยรวมมองกำไรไตรมาส 2/2564 ราว 559 ล้านบาท เพิ่มขึ้นทั้งเมื่อเทียบจากปีก่อน และเมื่อเทียบจากไตรมาสก่อน และมองกำไรทั้งปีที่ 2.2 พันล้านบาท เพิ่มขึ้น 103% เมื่อเทียบจากปีกก่อน จากยอดขายปี 2564 โตกว่า 28% และอัตรากำไรที่สูงขึ้น
นอกจากนี้ยังได้รับอานิสงส์จากค่าเงินบาทยังอยู่ในแนวโน้มอ่อนค่ามาก แตะ 33บาท/เหรียญแล้ว ผนวกกับจีนมีมาตรการชะลอความร้อนแรงของโภคภัณฑ์ (รวมทองแดง) โดยการลดการถือครองในแหล่งสำรองเป็นสัญญาณบวกต่อต้นทุนทองแดงของ KCE ช่วงถัดไปในภาวะที่ปรับราคาขายขึ้นมาได้แล้ว